CELEX: 62011CB0486
Language: sk
Date: 2013-03-21 00:00:00
Title: Vec C-486/11: Uznesenie Súdneho dvora (desiata komora) z  21. marca 2013 (návrh na začatie prejudiciálneho konania, ktorý podal Tribunal da Relação de Guimarães — Portugalsko) — Jonathan Rodrigues Esteves/Companhia de Seguros Allianz Portugal SA (Článok 99 rokovacieho poriadku — Poistenie zodpovednosti za škodu spôsobenú prevádzkou motorových vozidiel — Smernice 72/166/EHS, 84/5/EHS, 90/232/EHS a 2005/14/ES — Právo na náhradu škody z povinného poistenia zodpovednosti za škodu spôsobenú prevádzkou motorových vozidiel — Zodpovednosť poisteného za škodu — Účasť poškodeného na vzniku škody — Vylúčenie alebo obmedzenie práva na náhradu škody)

3.8.2013   
            
            
               SK
            
            
               Úradný vestník Európskej únie
            
            
               C 225/41
            
         Uznesenie Súdneho dvora (desiata komora) z 21. marca 2013 (návrh na začatie prejudiciálneho konania, ktorý podal Tribunal da Relação de Guimarães — Portugalsko) — Jonathan Rodrigues Esteves/Companhia de Seguros Allianz Portugal SA
   (Vec C-486/11) (1)
   
   (Článok 99 rokovacieho poriadku - Poistenie zodpovednosti za škodu spôsobenú prevádzkou motorových vozidiel - Smernice 72/166/EHS, 84/5/EHS, 90/232/EHS a 2005/14/ES - Právo na náhradu škody z povinného poistenia zodpovednosti za škodu spôsobenú prevádzkou motorových vozidiel - Zodpovednosť poisteného za škodu - Účasť poškodeného na vzniku škody - Vylúčenie alebo obmedzenie práva na náhradu škody)
   2013/C 225/70
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Tribunal da Relação de Guimarães
   
      Účastníci konania
   
   
      Žalobca: Jonathan Rodrigues Esteves
   
      Žalovaná: Companhia de Seguros Allianz Portugal SA
   
      Predmet veci
   
   Návrh na začatie prejudiciálneho konania — Tribunal da Relação de Guimarães — Výklad článku 1a smernice Rady 90/232/EHS zo 14. mája 1990 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel (Ú. v. ES L 129, s. 33; Mim. vyd. 06/001, s. 249) — Vnútroštátne právne predpisy, ktoré umožňujú vylúčiť právo poškodeného na náhradu škody v prípade dopravnej nehody, na základe individuálneho posúdenia jeho účasti na vzniku uvedenej dopravnej nehody
   
      Výrok
   
   Smernica Rady 72/166/EHS z 24. apríla 1972 o aproximácii právnych predpisov členských štátov týkajúcich sa poistenia zodpovednosti za škodu spôsobenú motorovými vozidlami a kontroly plnenia povinnosti poistenia tejto zodpovednosti, druhá Smernica Rady 84/5/EHS z 30. decembra 1983 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel a tretia smernica Rady 90/232/EHS zo 14. mája 1990 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel sa majú vykladať v tom zmysle, že nebránia vnútroštátnej právnej úprave zodpovednosti za škodu, ktorá umožňuje vylúčiť alebo obmedziť právo poškodeného v dôsledku dopravnej nehody požadovať náhradu škody z titulu poistenia zodpovednosti za škodu motorového vozidla zúčastneného na tejto nehode, a to na základe individuálneho posúdenia výlučnej alebo čiastočnej účasti tohto poškodeného na vlastnej škode.
   
      (1)  Ú. v. EÚ C 355, 3.12.2011.